
A túlélés és elszigeteltség, mint egyes irodalmi korszakok jellemzői

Munkám céljául tűztem ki, hogy megvizsgáljak három különböző irodalmi korszakból három könyvet, majd a megfelelő értelemezéi módszerrel kapjak egy átfogó képet a kor társadalmáról és annak főbb jellegzetességeiről és problémáiról. Ezen módszer érdekessége az, hogy nem a hagyományos módon dolgozza fel a könyveket. Az információt nem külső forrásból gyűjti, majd ez alapján értelmez, hanem éppen fordítva, az értelmezés alapján próbál meg egy képet kialakítani, majd ezt összehasonlítja a valós eseményekkel. A három választott könyv a Robinson Crusoe Daniel Defoe-tól, Az öreg halász és a tenger Ernest Hemingway-től és Az út Cormac MacCarthy-tól. A három mű sorrendben a következő három irodalmi korszakhoz kapcsolható; A gyarmati kor irodalma, a Modernizmus és a Postmodernizmus. A tanulmányom első fejezetében a Robinson Crusoe-val foglalkozok. Ezt a részt több alfejezetre osztottam a főbb motívumok szerinti felosztásban. Legfőképp a főszereplő szavaira és gondolataira fókuszáltam és ezek alapján próbáltam rekonstruálni a társadalmi helyzetet. A második fejezetben Az öreg halász és a tenger című könyvet elemeztem, mely során ismét megfogalmazódtak a túlélésen és elszigeteltségen kívüli más motívumok is, melyek mégis szoros kapcsolatban állnak ezekkel. Ilyenek például a vallás és büszkeség fogalmai. A harmadik fejezetben – egyben az irodalmi korszakok szerinti időrendi sorrend szerint – Az út című művel foglalkoztam. Ezen elemzés során több kérdés is megfogalmazódott bennem, melyekre a fejezet végén megpróbáltam választ találni. Munkám során kiderült, hogy az indirekt értelmezési módszer működik, tehát a művek alapján rekonstruálni tudjuk a társadalomról az író által alkotott képet, viszont némely esetben ahhoz, hogy ez a kép hiteles legyen, szükségünk van némi háttér információra is.



